Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 127

1. Az EU Kommunikációs Közalapítvány (EUKA) Magyarország egészének integrációs felkészülését leghatékonyabban a kommunikációs stratégia decentralizálása és társadalmasítása segíti. A kommunikációs központ kormányzati hierarchiába történõ betagolása a döntéshozatal lassulásával járna. A külön erre a célra felállított EU Kommunikációs Közalapítvány a rugalmas döntéshozatal mellett lehetõvé teszi azt is, hogy a KS koordinálását kifejezetten erre a célra felvett kommunikációs, szakmai-érdekképviseleti és civil szakértõk és projektmenedzserek végezzék a más jellegû feladatokhoz szokott államigazgatási apparátus helyett. 2002/151/II. szám A teljes kommunikáció külsõ szerzõdõ cégre bízása szintén problémákat vetne fel. A külsõ, profitorientált végrehajtó elsõdleges célja a projekt „lebonyolítása” és nem feltétlenül a KS céljainak következetes végrehajtása. A KS végrehajtása során olyan struktúrát kell létrehozni, amely kiiktatja az említett hátrányokat, ugyanakkor ötvözi a külsõ szerzõdõk alkalmazásából, illetve a MeH és a szaktárcák közvetlen részvételébõl származó szakmai elõnyöket. Ennek megoldását biztosítja az EU Kommunikációs Közalapítvány (és azon belül az EU Kommunikációs Központ) létrehozása, amely a Miniszterelnöki Hivatal mellett, de önálló szervezeti egységként koordinálja a KS társadalmasításából és a népszavazásra való felkészülésbõl adódó feladatok végrehajtását. A KS társadalmasítása érdekében a végrehajtás során mindvégig biztosítani kell a teljes körû nyilvánosságot, az állampolgári szintû betekintést az EUKA által kötött együttmûködési megállapodásokba, szerzõdésekbe, a pályáztatások minden szakaszában. A nyilvánosság garanciája mellett biztosítani kell az EUKA mûködésében és a partnerszervezetekkel való kapcsolattartásban a bürokráciamentességet. 1.1. Az EU Kommunikációs Közalapítvány Kuratóriuma A Közalapítvány vezetõi testülete a Kuratórium, amely a következõ feladatokat látja el: — Irányítja a kommunikációs stratégia végrehajtását. — Meghozza a kommunikációs kezdeményezések tervezésével és végrehajtásával kapcsolatos stratégiai döntéseket. — Felügyeli az EUKK munkáját (lásd az 1.3—1.4-es pontokat). — Felügyeli a népszavazásra való választói mozgósítást. — Kialakítja és koordinálja a Közalapítvány kapcsolatait az Országgyûléssel, a pártokkal, valamint az egyházakkal. — Folyamatos kapcsolatot tart fenn és konzultál a Tanácsadó Testülettel. — Kialakítja és koordinálja a Közalapítvány nemzetközi kapcsolatait. 1.2. Az EU Kommunikációs Közalapítvány Tanácsadó Testülete A Tanácsadó Testület a Közalapítvány Kuratóriuma szakmai munkájának tartalmi meghatározásában, a döntések elõkészítésében vesz részt. A Tanácsadó Testületben — többek között — részt vesznek a Miniszterelnöki Hivatal Külés Biztonságpolitikai titkársága, a MeH Kormányzati Informatikai és Társadalmi Kapcsolatok Hivatala és a Külügyminisztérium magas rangú képviselõi. Bár a Tanácsadó Testület elsõsorban a Közalapítvány Kuratóriumának munkáját segíti, a Testület kapcsolatot tart fent és segíti az információcserét az EU Kommunikációs Tárcaközi Bizottsággal is. 1.3. Az EU Kommunikációs Központ (EUKK) létrehozásának szükségessége Az EU Kommunikációs Közalapítvány és EU Kommunikációs Központ önálló szervezeti egységként való mûködtetése a következõ elõnyökkel jár: — A munkatársi kör kiemelhetõ az államigazgatás más célra szervezõdõ, hagyományos szakértõi apparátusából. — A Központ munkatársait nem a hagyományos, az államigazgatásban megszokott felvételi kritériumok alapján lehet toborozni, hanem a célfeladatokra lehet megfelelõ képesítésû szakembereket alkalmazni (pl. kommunikációs, PR, média, társadalomkutató szakemberek). — A Központ munkatársait ez esetben nem a hagyományos államigazgatási karrier, hanem az EU-kommunikációból adódó kihívások motiválnák munkájuk során. — A csatlakozásra és népszavazásra való felkészülés, majd a csatlakozást követõen a tagsággal járó feladatokhoz történõ alkalmazkodás speciális feladatainak függvényében lehetõség nyílik nagyobb létszámú szakértõi csoport szervezeti integrációjára, tevékenységének hatékony koordinációjára, irányítására. 1.4. Az EUKK feladatai Az EU Kommunikációs Központ tevékenysége a KS végrehajtásának központi eleme. A Központ feladata a KS végrehajtásának társadalmasítása és koordinálása, valamint a csatlakozás ügyében rendezendõ népszavazásra való mozgósítás. Ezen belül a Központ végezi a következõ feladatköröket: — A szakmai-érdekképviseleti szervezetekkel (kiemelten a meghatározó gazdasági jelentõségûekkel), a szociális partnerekkel (munkáltatói és munkavállalói érdekképviseletekkel) és a civil szervezetekkel való kapcsolatok koordinálása, kezdetben ezen kapcsolatrendszer mûködtetésének kialakítása, kommunikációjuk támogatása. (E kapcsolatok beazonosításához és kiépítéséhez a Nemzeti Fejlesztési Terv Hivatalának adatbázisa és kapcsolatrendszere értékes forrást biztosít.) — A területi közigazgatási szintekkel (megyei közgyûlések, önkormányzatok) és a megyei Európai Információs Pontokkal való kapcsolat tartása, kommunikációjuk segítése és koordinálása. — Multiplikátor csoportok felé irányuló kommunikáció koordinálása, különös tekintettel a sajtóra. — Folyamatos kapcsolattartás és koordináció az Európai Bizottság Delegációjával a KS végrehajtásáról; a kommunikációs projektek egyeztetése. — Egyéb kommunikátorokkal való kapcsolattartás, tevékenység egyeztetése. 2002/151/II. szám — Projektmenedzsment: Világosan körül kell határolni, hogy melyik terület melyik projektmenedzserhez tartozik, aki felelõs, ugyanakkor önállósággal bír adott projektért. Feladatok: a KS projektjeinek koordinálása, kiszerzõdés esetén a partnerekkel való kapcsolat tartása, menedzseri és monitorozási feladatok ellátása. (A felmerülõ feladatok jellegébõl és kiterjedtségébõl következõen megkerülhetetlen külsõ szerzõdõ partnerek alkalmazása, megbízása. A kiszerzõdésnek ugyanakkor célszerû projektorientáltnak lennie, azaz különbözõ projektekre bontva kellene igénybe venni azon külsõ szervezetek szolgáltatásait, amelyek adott feladatot a legjobban és a költségeket tekintve leghatékonyabban tudják megvalósítani.) — Rendezvényszervezési támogatás nyújtása a stratégia megvalósításába bevont partnerszervezeteknek. E célra biztosítani kell egy széles körû rendezvényszervezõi tapasztalatokkal rendelkezõ, könnyen mozgatható, ’gyorsreagálású egységet,’ amely segíti szakmai-érdekképviseleti, civil és regionális szervezeteket, a szociális partnereket és az önkormányzatokat a rendezvények helyszíni megszervezésében. Ez a csapat lehet az EUKK része, vagy azzal szorosan együttmûködõ külsõ partnerszervezet. — A népszavazási mozgósító kampány koordinálása. Ennek keretében a széles lakosság és egyes nagy társadalmi csoportok megszólítása, érdeklõdésének felkeltése. — Információs anyagok kidolgoz(tat)ása és terjesztése a partnerszervezetek és a lakossági csoportok körében. — A kommunikációt segítõ szakértõi és EU-információs adatbázisok kidolgoz(tat)ása. — A népszavazás elõtti idõszakban a társadalmi mozgósítást segítõ akciók koordinálása. — A KS projektjeinek elõkészítése, tervezése. — A KS éves akciótervei elkészítésének koordinálása (az EU Kommunikációs Szakértõi Mûhely és a Tanácsadó Testület közremûködésével). — Pályázatírási képzés szervezése a szakmai-érdekképviseleti és civil szervezetek, valamint a regionális és helyi önkormányzatok számára (áttekintés pályázati forrásokról, pályáztatási készségek fejlesztése) 1.5. Az EUKK összetétele Az EU Kommunikációs Központ élén kommunikációs tapasztalatokkal és érzékkel bíró, az EU-t jól ismerõ dinamikus, vezetõi képességekkel rendelkezõ szakembernek kell állnia, munkatársai között pedig EU-integrációs, kommunikációs, PR és média szakembereknek egyaránt kell lenniük, továbbá célszerû legalább egy, a gazdasági szférát jól ismerõ szakértõ alkalmazása is. A Központ vezetõjét és munkatársait nyílt pályázat alapján kell kiválasztani. Természetesen figyelembe kell venni, hogy a szaktárcák, a MeH, illetve különbözõ integrációs tájékoztatással hosszabb idõ óta foglalkozó üzleti, szakmai-érdekképviseleti és civil szervezetek e területen már tapasztalatokat szerzett munkatársai megszerzett gyakorlatuk és ismereteik alapján elõnyt élveznek. Az új munkatársak felvételének célja a kommunikációs és menedzsment kapacitás emelése. A Központ vezetõi posztjára pályázóknak pályázatukkal együtt részletes szakmai koncepciót is be kell nyújtaniuk. A Kommunikációs Központ munkáját az EU Kommunikációs Szakértõi Mûhely tanácsokkal segíti, a használt visszajelzési eszközök nyújtotta eredmények értelmezésével a munkát értékeli, és szükség esetén módosítási javaslatokat tesz. (A visszajelzés lehetséges mechanizmusairól részletesebben lásd a Függeléket, az EU Kommunikációs Szakértõi Mûhelyrõl jelen fejezet 5. pontját.) A Központ munkatársainak szakmai és kommunikációs képzését folyamatosan biztosítani kell. Számukra nemcsak az integrációs képzéseket, hanem speciális (pl. PR, média, kommunikációs, társadalomkutatási) képzési programokat is elérhetõvé kell tenni.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes